《和山水吟》
宋代·赵希逢

七闽佳山水，秀气郁苍苍。
种而为人物，事业亦叵量。
我生古瀛为，地匪中为愧。
虽然得文公，木舌而金口。
自惟禀受不坚申，安得玉肌秋水神。
几番分欲躬樵苏，手足况有禹偏枯。
禹犹心力导河洛，功业何啻等山岳。
予惟食粟类曹交，所至於人成落落。
勿谓广之东，安得万人雄。
地本不爱宝，赋予由来公。
闽广虽异地，人物差可拟。
尔来擢伦魁，亦复有人耳。
声价压天下，争睹如得凤。
泰山一毫芒，更有万丈长。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀为司理。与华岳诗词酬唱往来，有《华赵二先生南征录》今不传。词见《诗渊》第二十五册。